पड़ाव पर झगड़ा, युवक को घायल कर भाग गए कार सवार बदमाश
पड़ाव थाना क्षेत्र में रात 10.30 बजे करीब कार सवार बदमाशों ने एक युवक को कार से कुचलने की कोशिश की। इसके चलते वे युवक को 50 फीट तक घसीटते ले गए। इससे युवक बुरी तरह घायल हुआ है। उसे गंभीर स्थिति में एक निजी अस्पताल में दाखिल कराया गया है। घायल युवक का नाम अनुज पुत्र श्यामसिंह सिकरवार निवासी घासमंडी ग्वालियर बताया गया है। हमलावर बदमाश कार सहित मौके से फरार हो गए। इनके नाम राहुल राजावत, उत्कर्ष मिश्रा, पुष्पेंद्र उर्फ पुस्सू, मुरारीलाल आैर पंकज सिकरवार बताए गए हैं। पुलिस ने इनके खिलाफ मामला दर्ज कर लिया है।
कार का नंबर एमपी 07 सीए 5769 बताए गए हैं। बताया जाता है कि अनुज अपने दोस्त निखिल चौहान निवासी डफरिन सराय के साथ पड़ाव पर खड़ा था। तभी कार सवार युवक उत्पात मचाते निकले। इन लोगों ने उन्हें टोका तो वे झगड़ने लगे। पहले मारपीट हुई फिर कार सवारों ने अनुज पर कार चढ़ाने की कोशिश की। अनुज ने काफी बचने की कोशिश की लेकिन वह कार की चपेट में आकर दूर तक घसिटता चला गया। उधर पड़ाव क्षेत्र से ही एफआरवी ने धर्मवीर वर्मा नामक युवक को गंभीरावस्था में जेएएच में भर्ती कराया है। किसी ने उसके सिर पर पत्थर पटका है।
रेस जीतने के चक्कर में डीआरसी की चपेट में आने से बचा 5 साल का बच्चा
ग्वालियर|घोसीपुरा स्टेशन से रविवार की सुबह गुजर रही डीआरसी ट्रेन से रेस लगाने के चक्कर में 5 साल का बच्चा ट्रेन की चपेट में आते-आते बच गया। ट्रेन के गार्ड ने तत्परता से बच्चे का हाथ पकड़कर ट्रेन में खींच लिया।
ग्वालियर से सबलगढ़ जाने वाली डीआरसी ट्रेन अपने निर्धारित समय पर घोसीपुरा स्टेशन पहुंची। जब यह ट्रेन घोसीपुरा स्टेशन से चलने लगी तभी वहीं खेल रहा 5 साल का पप्पू अपने दोस्त से ट्रेन से दौड़ लगाकर आगे निकलने की शर्त लगाते हुए दौड़ने लगा। जब वह ट्रेन के साथ दौड़ रहा था तभी उसका पैर लड़खड़ा गया।
घायल अनुज
hin_Deva hin_Deva hin_Deva hin_Deva hin_Deva hin_Deva mai_Deva